Camelot (mjuzikl)
Camelot je mjuzikl za koji je muziku napisao Frederick Loewe, a stihove i tekst napisao Alan Jay Lerner, premijerno prikazan 1960. godine i poznat kao jedno od najpopularnijih djela te vrste.

Predstavlja adaptaciju romana The Once and Future King engleskog pisca T. H. Whitea, a koji je, pak, bio inspiriran srednjovjekovnim legendama o britanskom kralju Arthuru. Radnja prikazuje kako se kralj  Arthur ženi za Guinevere i kako iz svog dvorca Camelot okuplja Vitezove okruglog stola uspostavljajući zlatno doba mira i pravde, ali i kako će sve to propasti zbog Guinevereine veze s njegovim najboljim vitezom Sir Lancelotom. Camelot je nakon premijere imao izuzetan uspjeh te je osvojio četiri nagrade Tony.  

Njegovoj popularnosti je, međutim, najviše doprinio tragični događaj nekoliko godina kasnije, odnosno atentat na predsjednika Kennedyja. Nekoliko mjeseci nakon njega je Kennedyjeva udovica Jacqueline Kennedy u intervjuu za časopis Life navela kako je upravo Camelot bio mužev najomiljeniji mjuzikl, odnosno da je vlastitu politiku nastojao voditi po istim načelima kao i njegov protagonist, kralj Arthur. Zbog tih riječi se Kennedyjeva administracija, pogotovo kod mladih i idealističkih babyboomera počela nazivati "Camelotom", odnosno zlatnim dobom Amerike. 

Godine 1967. je snimljena filmska verzija u režiji Joshue Logana, ali ona, kao i mnogi hollywoodski mjuzikli tog doba, nije imala veliki uspjeh. 

Naslovna tema mjuzikla je 1970-ih poslužila za špicu putopisno-obrazovne TV-serije Karavan koja se prikazivala na programu tadašnjeg JRT.

Vanjske veze 

 
 Summary, production, and licensing information at Tams-Witmark
 Camelot Audition Advice & Show Information from MusicalTheatreAudition.net
 Background of the show and commentary by Judy Harris 
 Study Guide, Bard College 
 Information about the show theatrehistory.com
 Information about recordings, Cast Albumdb.com
 New York Public Library Blog about Camelot

Mjuzikli 1960.
Authority control 2